Eric Puerto

Eric Puerto Huerta, nado en Estepa o 28 de outubro de 2002, é un futbolista español, que xoga como porteiro no Deportivo da Coruña.

 Traxectoria 
Natural da Estepa sevillana, formouse como futbolista na Escola de Fútbol Peloteros Sierra Sur de Sevilla e máis tarde pasou polo equipo xuvenil do Séneca CF, antes de recalar a comezos de 2019 na canteira do Córdoba. Na súa estancia de dous anos e medio no club cordobés, alternou partidos do xuvenil con encontros do filial, o Córdoba B, na Terceira División, ademais de adestrar habitualmente co primeiro equipo.

No verán de 2021 fichou polo Antequera, da Segunda División RFEF. Na súa primeira campaña no club da provincia de Málaga, foi o gardameta suplente de Iván Moreno, ao tempo que exercía como adestrador de porteiros no Peloteros. Xogou un só partido, na derradeira xornada ante o Cádiz B. Na tempada 2022/23, coa marcha de Moreno ao Cacereño, Eric fíxose coa titularidade na portería de Antequera e disputou completos todos os encontros ata a xornada 30, na que o seu equipo se proclamou campión do Grupo 4, ascendendo así á Primeira División RFEF.

Para o debut na categoría, o club recuperou a Iván Moreno e fichou ao histórico gardameta Carlos Kameni, pero Eric continuou asentado na titularidade ata que no mercado invernal recibiu unha oferta do Deportivo da Coruña. O club galego pagou a súa cláusula de rescisión e incorporouno como substituto do capitán Ian Mackay, cuxo contrato foi rescindido. Na tempada 2023/24 non tivo apenas oportunidades, sendo o gardameta titular Germán Parreño, e só debutou na derradeira xornada de liga, cando o equipo xa era campión. Foi o elixido por Idiakez para a disputa da Final de Campións contra o Castellón, da que o Deportivo tamén saíu vitorioso.

A chegada do brasileiro Helton Leite para a tempada 2024/25, complicou aínda máis a súa situación, polo que en xaneiro acabou saíndo cedido ao Marbella FC, da Primeira Federación. No conxunto andaluz foi titular en case todos os partidos da segunda volta, contabilizando 15 aparicións.

 Palmarés 
Deportivo da Coruña
 Primeira División RFEF (1): 2023/24.

 Estatísticas 
ClubTempadaDivisiónLigaCopaTotalPartidosGolesPartidosGolesPartidosGolesCórdoba B2019/20Terceira40 - -402020/21Terceira20 - -20Total club600060Antequera2021/222ª Federación10 - -102022/232ª Federación300 - -3002023/241ª Federación13010140Total club44010450Deportivo da Coruña2024/25Segunda000000Marbella2024/251ª Federación15000150Total carreira 65 0 10 660
 Notas 

 Véxase tamén 
 Ligazóns externas 
 Datos do xogador en LaPreferente .

Categoría:Nados en 2002
Categoría:Nados en Estepa, provincia de Sevilla
Categoría:Futbolistas de Andalucía
Categoría:Gardametas de fútbol
Categoría:Xogadores do Córdoba CF B
Categoría:Xogadores do Antequera CF
Categoría:Xogadores do Deportivo da Coruña